Source: http://doarvolei.ro/divizia-a1-f-stiinta-bacau-a-castigat-primul-meci-al-etapei-a-sasea-iata-programul-rundei/
Timestamp: 2018-04-20 14:44:34+00:00

Document:
Divizia A1 (f): Rezultatele complete ale etapei a șasea. CSM București, victorie importantă la Târgoviște – Doarvolei
Acasă > Campionat National > Divizia A1 (f): Rezultatele complete ale etapei a șasea. CSM București, victorie importantă la Târgoviște
Andrei Constantinescu - noiembrie 6, 2015 noiembrie 7, 2015
CSM Bucuresti dupa victoria de la Targoviste
Etapa a șasea a Diviziei A1 la volei feminin a început vineri și s-a încheiat sâmbătă. Iată, pas cu pas, ce s-a petrecut în această rundă.
CSM Târgoviște – CSM București 2-3 (25-21, 26-24, 21-25, 19-25, 9-15)
Echipa din București își păstrează invincibilitatea, dar după un meci în care a fost nevoită să cedeze un punct. ”Tigroaicele” au revenit de la 0-2 pe terenul vicecampioanei, demonstrând prin fapte că în acest campionat vor avea un cuvânt greu de spus.
Alba Blaj – CSU Medicina Târgu Mureș 3-0 (25-21, 25-16, 25-13)
Campioanele au făcut o repetiție cu public înaintea meciului din Liga Campionilor. A fost o victorie în care echipa din Alba a demonstrat că este și anul acesta una dintre principalele candidate la cucerirea titlului. Până atunci, miercuri, ele vor juca la Sibiu în etapa a doua a Ligii Campionilor la volei feminin.
Rapid – SCM U Craiova 0-3 (17-25, 22-25, 17-25)
Rapidistele rămân fără victorie și soarta lor devine chiar dramatică. Craiova a obținut o victorie categorică, dar mai e de muncă pentru evitarea retrogradării, obiectivul cu care s-a pornit la drum în acest campionat.
Penicilina Iași – CSM Lugoj 3-2 (25-19, 27-29, 22-25, 25-19, 15-9)
Considerate printre principalele candidate la retrogradare, fetele de la Penicilina Iași joacă din bine în mai bine. Au obținut o victorie mare în fața unei formații considerate, cel puțin la începutul campionatului, mai puternică. Cu două victorii în câteva zile, la Iași se visează iar frumos.
Dinamo – Unic Piatra Neamț 3-1 (26-24, 16-25, 26-24, 25-21)
Dinamo a câștigat un meci pe muchie de cuțit. Rezultatele seturilor 1 și 3 sunt relevante pentru lupta din teren. Dinamovistele au continuat forma bună din ultima perioadă, ajungând la a cincea victorie consecutivă.
”U” Cluj – Știința Bacău 0-3 (11-25, 14-25, 22-25)
E deja un obicei ca în campionatul de volei feminin să se inverseze gazdele cu oaspeții în măcar un meci pe etapă. De data aceasta partida dintre clujence și băcăuance a fost cea pe care a picat inversarea. S-au impus fără să forțeze fetele lui Florin Grapă, care vor juca la mijlocul săptămânii viitoare returul șaisprezecimilor Cupei CEV, de la Limassol.
Programul și rezultatele meciurilor etapei a șasea a Diviziei A1 (f)
”U” Cluj – Știința Bacău 0-3 (11-25, 14-25, 22-25) – partida a avut loc la Bacău
Tag bacau cluj meci divizia a1 etapa a sasea rezultate csm bucuresti neinvinsa dinamo piatra neamt etapa a sasea stiri divizia a1 volei feminin stiri rezultate complete etapa divizia a1 volei feminin stiinta bacau victorie cu universitatea cluj stiri rezultate complete divizia a1 volei feminins tiri stiri rezultate divizia a1 volei feminin stiri stiri rezultate etapa a sasea divizia a1 volei feminin stiri volei feminin etapa divizia a1 feminin victorie csm bucuresti la targoviste divizia a1 volei feminin victorie dinamo cu unic piatra neamt victorie dinamo unic piatra neamt

References: CSM 
 CSM 

CSM 

CSM 
 CSM 
 CSM 
 csm 
 csm